తిరువయ్యారు

తిరువయ్యారు తమిళనాడు రాష్ట్రం, తంజావూరు జిల్లా లోని పట్టణం. ఇది తిరువయ్యారు తాలూకాకు కేంద్రం. ఈ పురాతన చోళరాజ్య పట్టణం శ్రీత్యాగరాజస్వామి ఆలయానికి, ఏప్రిల్ నెలలో జరిగే రథోత్సవానికీ ప్రసిద్ధి గాంచింది. ఇది తంజావూరు నుండి 11 కి.మీ. ఉత్తరాన, కావేరి నది ఒడ్డున ఉంది. తిరువయ్యారు అంటే ఐదు నదుల పవిత్ర స్థలం అని అర్థం. వడవార్, వెన్నార్, వెట్టార్, జూడుమూరుత్తి, కావేరి అనే ఐదు నదుల మీదుగా ఈ పట్టణానికి ఆ పేరు వచ్చింది.

కర్ణాటక సంగీత త్రయంలో ఒకరైన త్యాగయ్య తిరువయ్యారులో జన్మించాడు. ఇక్కడ ప్రతి సంవత్సరం జనవరిలో త్యాగరాజస్వామి జన్మదినాన్ని పురస్కరించుకొని త్యాగరాజ ఆరాథనోత్సవాలు జరుగుతాయి. దేశవ్యాప్తంగా ఉన్న సంగీతవిద్వాంసులు పాల్గొని త్యాగరాజస్వామి వారి " పంచరత్నల"ను గానం చేస్తారు.

 ఆధ్యాత్మిక పట్టణం 
ఇక్కడి శివాలయం లోని దేవుని పేరు పంచనదీశ్వరస్వామి. అమ్మవారి పేరు ధర్మసంవర్ధిని. ఈ పట్టణాన్ని దక్షిణ కైలాసం అని అంటారు. ఇక్కడున్న పంచనదీశ్వర స్వామి ఆలయం 60,000 చ.మీ. విస్తీర్ణంలో 5 ప్రకారాలతో ఉంటుంది. ఈ ఆలయంలో ఉత్తర కైలాసం, దక్షిణ కైలాసం అనే రెండు విభాగాలున్నాయి.ఉత్తర కైలాసాన్ని 10 వ శతాబ్ది మలి భాగంలో రాజేంద్ర చోళుని పట్టమహిషి లోకమహాదేవి నిర్మింపజేసింది. ఆమె పేరు మీద లోకమహాదేవి ఈశ్వరం ఊదయారు అని కూడా అంటారు. దక్షిణ కైలాసాన్ని రాజేంద్ర చోళుని భార్య పునర్నిర్మించింది. 

ఈ ఆలయంలో కాల సంహారమూర్తి ఆలయం కూడా ఉంది. ఈ ఆలయం బయట ఆది శంకరాచార్యులు నెలకొల్పిన హోమగుండాన్ని చూడవచ్చు. ఈ హోమగుండంలో కుంగళియుం అనే సాంబ్రాణి వంటి పదార్థాన్ని వేస్తారు. 

కావేరి తీరం వెంట ఉన్న ఆరు ముఖ్యమైన దేవాలయాల్లో ఈ ఆలయం ఒకటి. మిగతావి తిరువిడైమురుదూరు, మాయిలదుతురై, సాయవనం (పూంపుహార్ వద్ద), తిరువెంగాడు, తిరువానిజం. 

అయ్యారప్పర్ అనేది భారతదేశంలోని తమిళనాడు తిరువైయారు గ్రామంలో ఉన్న శివుడికి అంకితం చేయబడిన హిందూ దేవాలయం.Census of India, 1961, Volume 7; Volume 9 శివుడిని అయ్యారప్పర్ గా పూజిస్తారు. శివుడు  లింగం రూపంలో దర్శనమిస్తుంది. అతని భార్య పార్వతి ఆరం వలర్థ నాయగి గా చిత్రీకరించబడింది. నాయనర్లు అని పిలువబడే,  పాదల్ పెట్రా స్థలం అని వర్గీకరించబడిన తమిళ కవి సాధువులు రాసిన 7వ శతాబ్దపు తమిళ శైవ కానానికల్ రచన అయిన తేవరం ప్రధాన దేవతను గౌరవిస్తారు. 

వేదపురీశ్వర ఆలయం, తిరువేదికుడి లేదా వాళైమడునాథర్ ఆలయం అనేది హిందూ మతానికి చెందిన శివుడుకు అంకితమైన ఆలయం. ఇది తమిళనాడు, భారతదేశంలోని తిరువేదికుడి గ్రామంలో, తిరువైయారు సమీపంలో ఉంది.  

మూలాలు